கேள்வி: கொச்சி கடல்வழி மெற்றோ - கண்ணோட்டம் பற்றி தகவல் சொல்.
பதில்: நவீனமயமாக்கப்பட்ட குளிரூட்டப்பட்ட மற்றும் வை-பை வசதியுடன் இயக்கப்படும் கட்டுமரம் பயணிகள் படகுச் சேவைக்கென இரண்டு வகை திட்டங்கள் முன்மொழியப்பட்டன. மின்சார உந்துவிசை படகுகள் 50 மற்றும் 100 பயணிகள் திறன் கொண்டவை. இவை மணிக்கு 15 முதல் 22 கிலோமீட்டர்கள் வரை வேகமாகச் செல்லும் வேகத்தில் இயங்குகின்றன. படகுகளில் தற்காலப் பாதுகாப்பு மற்றும் தகவல் தொடர்பு சாதனங்கள் பொருத்தப்பட்டுள்ளன. சிறிய மின்கலம் மூலம் இயக்கப்படும் படகுகள் குறுகிய தூரப் பயணத்திற்குப் பயன்படுத்தப்படுகின்றன. பல்வேறு வழிகளில் 10 முதல் 20 நிமிடங்கள் வரை உயர்மட்ட பாதை தூரம் மாறுபடும். படகு குழாமில் தானியங்கி நிறுத்து அமைப்பு தொழில்நுட்பத்துடன் கூடிய மிதவைகளுடன் முன்மொழியப்பட்டுள்ளது. இம்மிதவைகள் வசதியாக இருக்கும் வகையில் உள்ளிழுக்கும் அமைப்புகளால் மூடப்பட்டிருக்கும். உள்கட்டமைப்பின் ஒரு பகுதியாக, நுண்ணறிவு வழிசெலுத்தல் அமைப்பு மற்றும் செயல்பாட்டுக் கட்டுப்பாட்டு மையமும் முன்மொழியப்பட்டுள்ளன. மேலும் இவை நகரின் போக்குவரத்து அமைப்புடன் ஒருங்கிணைக்கப்படும். கொச்சி மெட்ரோ செயல்படுத்தப்படும் தானியங்கி கட்டண வசூல் முறை கடல் வழிப் போக்குவரத்து அமைப்பிற்கு விரிவுபடுத்தப்படும். இதனால் மெற்றோ தொடருந்திலும் படகுகளிலும் ஒரே பயணச்சீட்டினைப் பயன்படுத்திப் பயணிக்கலாம். படகுச் சேவையை தவிர, படகு குலாம் மற்றும் தீவுகளுக்கு புதிய மற்றும் ஏற்கனவே உள்ள அணுகல் சாலைகளின் மேம்பாட்டையும் இந்த திட்டம் மேம்பாட்டில் கொண்டுள்ளது. தேவார மற்றும் பிழலாவில் இரண்டு படகுத் தளங்கள் அமைக்க முன்மொழியப்பட்டுள்ளன. கொச்சி உள்ள உப்பங்கழிகள் மற்றும் தீவுகளை ஒட்டிய பகுதிகளில் வாழ்வாதாரத்தை மேம்படுத்தவும் இந்த திட்டம் முயல்கிறது. இத்திட்டத்தின் ஒரு பகுதியாக சுற்றுலாத்துறையை மேம்படுத்தவும் முன்மொழியப்பட்டுள்ளது. கொச்சி கப்பல் கட்டும் தளம் 2022 சனவரியில் 23 மின்சார படகுகளில் முதலாவது படகு தொகுதியினை வழங்கியது. நிலை 1, 3 வழித்தடங்களைக் கொண்டுள்ளது. இதில் வைட்டிலா - தகவல் பூங்காப் பிரிவு 15 பிப்ரவரி 2021 அன்று திறக்கப்பட்டது. வைப்பீன் தீவு - கேரள உயர் நீதிமன்றம் தடம் 26 ஏப்ரல் 2023 அன்று சேவையைத் தொடங்குகிறது. வைட்டிலா - காக்கநாடு தடம் 27 ஏப்ரல் 2023 முதல் பயன்பாட்டிற்கு வருகின்றது. நிலை 1, 2024-ல் முழுமையாகச் செயல்படும் என்று எதிர்பார்க்கப்படுகிறது. மேலும் இது ஒரு நாளைக்கு 34,000 பயணிகளுக்குச் சேவை செய்யும் என்று எதிர்பார்க்கப்படுகிறது. 2035ஆம் ஆண்டுக்குள் முழு கடல்வழி மெற்றோ அமைப்பும் முழுமையாகச் செயல்படும் என எதிர்பார்க்கப்படுகிறது. இதன் மூலம் தினசரி 1.5 லட்சம் பயணிகள் பயணம் செய்யலாம். இத்திட்டம் முழுமையாக செயல்பட்டதும் ஆண்டுக்கு 44,000 டன் கார்பன் வெளியேற்றம் குறையும் என எதிர்பார்க்கப்படுகிறது.
கேள்வி: கொச்சி கடல்வழி மெற்றோ - வழித்தடங்களும் படகுத்தளமும் என்பது என்ன?
பதில்: கொச்சி பெரும்பாலும் உப்பங்கழிகளால் சூழப்பட்டு அரபிக்கடல் எல்லையாக உள்ளது. இது நூற்றுக்கணக்கான நீர்வழிகளால் ஒன்றோடொன்று இணைக்கப்பட்டுள்ளது. இத்திட்டம் பொது போக்குவரத்து அமைப்பை மிகவும் அணுகக்கூடியதாகவும் சுற்றுச்சூழலுக்கு ஏற்றதாகவும் மாற்றுவதற்கான வழியை வழங்குகிறது. வில்லிங்க்டன் தீவு, கும்பளம் வைப்பீன் தீவு, எடகொச்சி, நெட்டூர், வைட்டிலா, ஏலூர், கேரளம், காக்கநாடு, மற்றும் முளவுக்காடு ஆகிய தீவு வாசிகளின் பயணப் பிரச்சனைகளைக் கொச்சி நீர் மெற்றோ தீர்க்கும் என எதிர்பார்க்கப்படுகிறது. Kochi News - Times of India|date=Mar 6, 2022|website=The Times of India|language=en|access-date=2022-12-27}} முதற்கட்டமாக, உயர் நீதிமன்றம் முதல் வைப்பின் வரையிலும், வைட்டிலா முதல் காக்கநாடு வரையிலும் எட்டு மின்சார கலப்பின படகுகளுடன் நீர் மெற்றோ இரண்டு வழித்தடங்களில் பயணத்தினை தொடங்கியது.
கேள்வி: கொச்சி கடல்வழி மெற்றோ - கட்டணம் பற்றி விளக்கவும்.
பதில்: மெற்றோ பயணக் கட்டணம் குறைந்தபட்சமாக 20 ரூபாயாகவும் அதிகபட்சமாக 40 ரூபாயாகவும் நிர்ணயிக்கப்பட்டுள்ளது. வாராந்திர பயணக் கட்டண சலுகையாக 180 ரூபாய்க்குப் பயண அனுமதிச் சீட்டு கிடைக்கிறது. அதே சமயம் மாதாந்திர சலுகை பயண அனுமதிச் சீட்டு 600 ரூபாய்க்கும் காலாண்டு கட்டணமாக 1500 ரூபாய் என நிர்ணயிக்கப்பட்டுள்ளது. ஒற்றை பயண சீட்டுகள் மற்றும் பல்வேறு பயண அனுமதிச்சீட்டுகள் முனையங்களில் உள்ள பயணச்சீட்டு நிலையங்களில் கிடைக்கும். கொச்சி மெற்றோ ஒன்று அட்டையினைப் பயன்படுத்தி நீர் மெற்றோவில் பயணிக்கலாம். கொச்சி ஒன்று செயலி மூலம் முன்பதிவு செய்யப்பட்ட அலைபேசி க்யூஆர் குறியீட்டைப் பயன்படுத்தியும் பயணிக்க முடியும்.
கேள்வி: கொச்சி கடல்வழி மெற்றோ - மேலாண்மை பற்றி நீங்கள் என்ன அறிந்துள்ளீர்கள்?
பதில்: கொச்சி மெற்றோ தொடருந்து நிறுவனம் கொச்சி நீர் மெற்றொவின் நிர்வாகப் பொறுப்புகளை கவனித்துக் கொள்கிறது.
கேள்வி: கொச்சி கடல்வழி மெற்றோ - நிலை 1-ல் சேவையில் உள்ள நிலையங்கள் என்பது என்ன?
பதில்: * உயர் நீதிமன்றம் * வைட்டிலா * வைபின் * காக்கநாடு